# Venäjä / Jehovan todistajien tilanne Venäjällä 2022 - päivitys

Russia / Jehovah’s Witnesses in Russia in 2022 - update

**Kysymykset**

**1. Jehovan todistajien tilanne Venäjällä   
  
2. Millaisia vaikutuksia Venäjän korkeimman oikeuden 28.10.2021 tekemällä ekstremismilainsäädännön soveltamista koskevalla uudella asetuksella on ollut Jehovan todistajien rikosasioihin?  
  
3. Miten Jehovan todistajiin kohdistuneet vainon teot ovat kehittyneet sen jälkeen, kun Jehovan todistajat luokiteltiin Venäjällä vuonna 2017 korkeimman oikeuden päätöksellä äärijärjestöksi?  
  
4. Kohdistuuko Jehovan todistajiin erityistä viranomaismielenkiintoa jollain tietyllä maantieteellisellä alueella?  
  
5. Onko Jehovan todistajien uskonnon harjoittamiseen liittyen järjestön jäseniä vastaan nostettu syytteitä rikoslain muiden kuin ekstremisminvastaisen lainsäädännön perusteella?  
  
6. Onko Venäjällä tehty lainsäädännöllisistä muutoksia tai uudistuksia, joilla olisi ollut erityisesti vaikutusta Jehovan todistajien mahdollisuuteen harjoittaa uskontoaan Venäjällä?  
  
7. Onko Venäjän Ukrainassa aloittamalla sodalla ollut vaikutusta Jehovan todistajiin tai esimerkiksi heidän asepalvelusvelvollisuuteensa liittyen?**

***Questions***

**1. The situation of Jehovah’s Witnesses in Russia   
  
2. On 28 October 2021 the Plenum of the Supreme Court of the Russian Federation amended a prior resolution concerning judicial practices in cases related to crimes of extremist orientation. How has the amended resolution affected the criminal processes of Jehovah’s Witnesses?  
  
3. How has the persecution developed since the Supreme Court of the Russian Federation banned the Jehovah’s Witnesses organisation as extremist?   
  
4. Have the authorities showed special interest towards the members of Jehovah’s Witnesses in some geographical locations in Russia?  
  
5. Along with extremism charges, have Jehovah’s Witnesses been prosecuted based on some other articles of the criminal code?  
  
6. Have some new bills or other amendments come into force in Russia that would affect the Jehovah’s Witnesses opportunities to practice their faith?  
  
7. Has the war in Ukraine affected the situation of Jehovah’s Witnesses, or does it have some impact on their liability to military service?**

**1) Jehovan todistajien tilanne Venäjällä**

**Yleinen tilanne**

Jehovan todistajien venäjänkielisellä sivustolla todetaan, että Venäjän korkeimman oikeuden huhtikuussa 2017 tekemä päätös julistaa Jehovan todistajien organisaatio ekstremistiseksi on saattanut tuhansia järjestön jäseniä viranomais- ja oikeustoimien kohteeksi uskonnon harjoittamisen vuoksi. Jehovan todistajien mukaan korkeimman oikeuden päätös vaikutti yhteensä noin 300 000 ihmisen elämään. Vuoteen 2017 saakka Venäjällä oli noin 175 000 aktiivista Jehovan todistajaa, sekä lisäksi noin 120 000 järjestön jumalanpalveluksiin osallistuvaa henkilöä. Jokainen näistä Jehovan todistajasta menetti perustuslain takaaman oikeuden harjoittaa uskontoa itsenäisesti sekä yhdessä muiden uskovien kanssa. Lisäksi Jehovan todistajien uskonnollinen kirjallisuus kiellettiin ja pääsy sähköisiin tiedonlähteisiin estyi. Kokoontumiseen tarkoitetut valtakunnansalit suljettiin kaikkialla Venäjällä. Jumalanpalvelustapaamisista, uskovaisten ystävien tapaamisesta sekä uskosta keskustelemisesta tuli riskialtista. Pelko pidätyksestä ja mahdollisesta rikosseuraamuksesta on Jehovan todistajilla aina läsnä.[[1]](#footnote-1)

Vuonna 2021 Venäjällä on raportoitu olevan noin 150 000–175 000 Jehovan todistajaa, vaikka heitä pakenee edelleen ulkomaille.[[2]](#footnote-2) Foreign Policy -lehden tammikuussa 2021 tekemän julkaisun mukaan Euroopan Jehovan todistajien järjestö on arvioinut noin 5 000–10 000 jäsenen paenneen Venäjältä.[[3]](#footnote-3) Jehovan todistajien sivustolla huhtikuussa 2022 tehdyn julkaisun mukaan ekstremismilainsäädännön perusteella syytettyinä olevien määrä kasvaa tasaisesti. Jehovan todistajien sivustolla todetaan, että kukaan syytetyistä ei ole harjoittanut lailla kielletyn järjestön toimintaa, vaan henkilöt ovat yksinkertaisesti harjoittaneet uskontoaan, mikä taas ei ole lain eikä korkeimman oikeuden päätöksen nojalla kiellettyä.[[4]](#footnote-4) Korkeimman oikeuden huhtikuussa 2017 tekemän päätöksen jälkeen Venäjällä ensimmäisenä 25.5.2017 pidätetty Jehovan todistaja, Tanskan kansalainen Dennis Christensen, vapautui kesäkuussa 2022 kuuden vuoden vankeustuomion suoritettuaan, ja hänet karkotettiin välittömästi Tanskaan.[[5]](#footnote-5)

Euroopan ihmisoikeustuomioistuimen (EIT) kesäkuussa 2022 antamassa tuomiossa todetaan, että Venäjä on vainonnut Jehovan todistajia. Venäjän katsotaan rikkoneen muun muassa ilmaisun- ja kokoontumisvapautta koskevia artikloja. Venäjää velvoitetaan keskeyttämään käynnissä olevat rikosmenettelyt Jehovan todistajia vastaan sekä vapauttamaan jo tuomitut. Lisäksi EIT huomauttaa, että ekstremismi-termiä on käytetty väärin uskontoaan harjoittavia ihmisiä vastaan.[[6]](#footnote-6)

**Oikeudellinen tilanne**

Jehovan todistajien venäjänkielisellä sivulla 1.6.2022 julkaistun tilannepäivityksen mukaan ekstremistisen toiminnan organisoimisen tai toimintaan osallistumisen (rikoslaki 282.2 §[[7]](#footnote-7)) perusteella rikosepäilyn kohteeksi on päätynyt yhteensä 627 Jehovan todistajaa. Yhteensä 337 Jehovan todistajaa on ollut vangittuna, ja heistä tilannepäivityksen julkaisuhetkellä tutkintavankeudessa on 65 ja vankilassa 26 järjestön jäsentä. Kotiarestissa on 23, matkustuskiellossa 211 ja muiden rajoitustoimien alaisina 45 henkilöä. Kotietsintöjä Jehovan todistajien koteihin on tehty yhteensä 1 758. Venäjän finanssivalvonnan (Rosfinmonitoring) ekstremistilistalle on lisätty 454 järjestön jäsentä. Kaiken kaikkiaan tuomittuja on 214, joista 63 on saanut ehdottoman ja 120 ehdollisen vankeustuomion sekä 24 sakkotuomion. Seitsemälle on annettu vapauttava tuomio.[[8]](#footnote-8) 21.6.2022 yhteensä 185 tuomiota oli saanut lainvoiman.[[9]](#footnote-9)

Uskonnonvapaudesta raportoivan Forum18-järjestön mukaan vuoden 2022 viiden ensimmäisen kuukauden aikana seitsemälle Jehovan todistajalle on langetettu 4–7,5 vuoden ehdoton vankeusrangaistus, heidän joukossaan muun muassa seitsemäksi vuodeksi työsiirtolatyyppiseen rangaistuslaitokseen määrätty liikuntarajoitteinen henkilö. Sivuston mukaan Jehovan todistajien juristit ovat todenneet, että ankarimpia rangaistukset ovat olleet Krasnodarissa, Tomskissa ja Astrahanin alueella, joiden oikeuslaitokset ovat näyttäytyneet ennalta-arvaamattoman ankarina.[[10]](#footnote-10)

Jehovan todistajien venäjänkielinen sivusto julkaisee yksityiskohtaisia tietoja ja säännöllisesti päivittyviä tilastoja jäseniensä rikosprosessin eri vaiheista. 20.6.2022 tutkintavankeudessa oli 68 henkilöä.[[11]](#footnote-11) Osalla rikostutkinta on edelleen kesken, ja osalla rikosasia on jo valitusvaiheessa.[[12]](#footnote-12)

Jehovan todistajien sivuilla todetaan, että vaikka korkeimman oikeuden huhtikuussa 2017 tekemällä päätöksellä Jehovan todistajien oikeushenkilöt on lailla kielletty, niin järjestön jäsenien yhteiset jumalanpalvelukset, rituaalit ja seremoniat eivät ole rikoslain 282.2 § mukainen teko. Tästä huolimatta järjestön jäseniä vastaan nostettujen rikosasioiden määrä ei ole vähentynyt. Taulukossa 1 on kuvattuna Jehovan todistajien oikeudellisen tilanteen kehitys vuosina 2017–2022 järjestön sivuilla 19.4.2022 esitettyihin tietoihin perustuen.[[13]](#footnote-13)

**Taulukko 1. Jehovan todistajiin kohdistetut oikeustoimet vuosina 2017–2022 (tilanne 19.4.2022)**



Huhtikuuhun 2022 mennessä tuomituista Jehovan todistajista 35 oli saanut yli kolmen vuoden ja 20 yli kuuden vuoden vankeustuomion. Ankarin Jehovan todistajille langetettu tuomio on ollut kahdeksan vuoden ehdoton vankeusrangaistus.[[14]](#footnote-14) Vuonna 2021 Amurin alueella Blagovetštenskissä tuomittiin neljä miestä kahdeksan vuoden ja yksi nainen kolmen vuoden ja kuuden kuukauden vankeusrangaistukseen ekstremistisen toiminnan järjestämisestä tai siihen osallistumisesta.[[15]](#footnote-15) Vertailun vuoksi Jehovan todistajien sivuilla todetaan, että esimerkiksi raiskauksesta langetettava rangaistus on rikoslain mukaan 3–6 vuotta ja harkitusta surmasta 6 vuotta vankeutta. Vangittuna olevien Jehovan todistajien joukossa on tällä hetkellä myös 14 yli 60-vuotiasta henkilöä, joista esimerkiksi eräs 69-vuotias mieshenkilö on tuomittu kuuden vuoden vankeusrangaistukseen.[[16]](#footnote-16) Lisäksi Jehovan todistajien vapaata liikkumista on rajoitettu. Matkustuskieltoon on määrätty ainakin 377 ja kotiarestiin 149 Jehovan todistajaa. Viranomaisseurantaan on joidenkin kohdalla käytetty jalkapantaa. Lisäksi ainakin 105 ehdollisen vankeustuomion saaneelle on määrätty samaan aikaan matkustusrajoituksia.[[17]](#footnote-17)

Kaikki vankeuteen tuomitut naiset sekä ensimmäisen vankeustuomion saaneet miehet suorittavat tuomionsa yleisen turvatason rangaistussiirtolassa. Mikäli mieshenkilö tuomitaan toistamiseen esimerkiksi Jehovan todistajien toiminnan jatkamisesta ja hänen ensimmäiseen tuomioon liittyvä rikosrekisteri on edelleen aktiivisena, niin henkilö voidaan määrätä suorittamaan tuomionsa tiukan turvatason rangaistussiirtolaan.[[18]](#footnote-18)

Yhdysvaltain ulkoministeriön uskonnonvapautta Venäjällä vuosina 2020–2021 arvioivissa raporteissa mainitaan lukuisia Jehovan todistajiin kohdistuneita viranomaistoimia. Järjestön jäseniä on joutunut kotietsinnän kohteeksi, kuulustelluksi, pidätetyksi sekä rikossyytteeseen ja tuomituksi uskonnon harjoittamiseen liittyen. Viranomaisten laintulkinnan mukaan Jehovan todistajat ovat organisoineet ekstremistisenä kielletyn järjestön toimintaa ja/tai osallistuneet tällaiseen toimintaan muun muassa sen perusteella, että he ovat järjestäneet raamattukeskusteluja yksityiskodissa, lukeneet Raamattua yhdessä muiden uskovien kanssa, keränneet rahalahjoituksia, saarnanneet, rekrytoineet uusia jäseniä, järjestäneet kastetilaisuuden kylpylässä, maksaneet vuokraa Jehovan todistajien tapaamispaikkana käytetystä tilasta, sekä järjestäneet Jehovan todistajista koostuvia jumalanpalvelusryhmiä.[[19]](#footnote-19) Jehovan todistajien ja kansalaisjärjestöjen edustajien mukaan vuoden 2021 aikana Venäjän turvallisuuspalvelun (FSB) työntekijät, sisäministeriön alaisuudessa toimivan ekstremisminvastaisen keskuksen (”Tsentr E”) viranomaiset, poliisi ja mellakkapoliisi jatkoivat Jehovan todistajien seurantaa, kiinniottoja, kotietsintöjä sekä ratsioita järjestön jumalanpalvelustoimintaan käyttämiin tiloihin.[[20]](#footnote-20) Human Rights Watch toteaa, että eri tahojen raportointiin perustuvan tiedon mukaan rikossyytteisiin päätyneet Jehovan todistajat ovat olleet viranomaisten seurannassa. Viranomaiset ovat kuunnellet ja kuvanneet salaa uskonnollisia tapaamisia ja muita kokouksia, joissa henkilöt ovat keskustelleet Raamatusta ja laulaneet.[[21]](#footnote-21)

Uskonnonvapaudesta raportoivan Forum18-järjestön mukaan varsinaisen rikostuomion lisäksi ekstremisminvastaisen rikoslain pykälien nojalla tutkinnan kohteena olleet ja/tai tuomitut henkilöt saattavat kohdata muita arkielämää vaikeuttavia seurauksia:[[22]](#footnote-22)

* Venäjän finanssivalvonnan (Rosfinmonitoring) ekstremistilistalle joutuminen tutkinnan aikana, vaikka henkilön asia ei päätyisikään rikosoikeudenkäyntiin. Ekstremistilistaus on internetissä julkisesti nähtävillä, ja lisäksi valtion sanomalehti Rossijskaja Gazeta julkaisee listaan tehtyjä päivityksiä. Listalle päätyneiltä muun muassa suljetaan pankkitilit ja työnsaanti vaikeutuu. Lisäksi listassa mainituilla henkilöillä on haasteita saada palkkaa, eläkettä tai muita avustuksia, uusia vakuutuksia sekä jopa ostaa uutta SIM-korttia.
* Sakkotuomio tulee maksaa 30 vuorokauden kuluessa siitä, kun oikeuden päätös on saanut lainvoiman, mikä tarkoittaa 10 vuorikautta tuomionluvusta tai hylkäävän valituspäätöksen jälkeen.
* Ehdollisen vankeustuomion aikana mikä tahansa muu rikos johtaa vankeustuomion realisoitumiseen.
* Ehdolliseen tai sakkoon tuomittu saatetaan määrätä suorittamaan yhdyskuntapalvelua.
* Liikkumisen rajoitukset, esimerkiksi ulkonaliikkumiskielto tiettyyn aikaa vuorokaudesta, kielto poistua kotikaupungista tai kielto vierailla tietyssä paikassa, sekä velvollisuus ilmoittautua viranomaisille 1–4 kertaa kuukaudessa.
* Riski joutua aktiivisen rikosrekisterin aikana (ven. судимость, transl. sudimost[[23]](#footnote-23)) tuomituksi raskaammin perustein, mikäli päätyy syytetyksi uudelleen. Aktiivisen rikosrekisterin aikana henkilö ei saa toimia tietyillä aloilla, kuten opetusalalla, rahoitusalalla tai poliisissa. Aktiivisen rikosrekisterin aika päättyy ehdollista vankeutta saaneilla tuomion suorittamisen jälkeen, ja sakkotuomion saaneille vuosi sen jälkeen, kun sakko on maksettu. Vakavista rikoksista, joihin ekstremistisen toiminnan organisoimisen tai toimintaan osallistuminen (rikoslaki 282.2 §), vankeustuomiotaan suorittaville aktiivisen rikosrekisterin aika kestää kahdeksan vuotta.
* Vankeustuomion saaneilla henkilöillä viranomaisseuranta jatkuu koko aktiivisen rikosrekisterin ajan, ja heille asetetaan muun muassa liikkumis- ja toimintarajoituksia sekä velvollisuus ilmoittautua poliisille säännöllisesti.
* 282.2 § kohtien 1–2 perusteella tuomitut henkilöt eivät voi toimia tietyissä työtehtävissä.

Forum18-järjestö toteaa elokuussa 2021 tekemässään julkaisussa, että ekstremismirikoksista tuomitut Jehovan todistajat ja turkkilaisen teologi Said Nursin seuraajat kohtaavat vankeustuomion suoritettuaan vielä vuosien ajan viranomaisrajoituksia. Julkaisussa kuvaillaan yksityiskohtaisesti mahdollisia seurauksia sekä tuodaan esiin mainittujen järjestöjen jäsenien esimerkkitapauksia rajoitustoimista. Tuomioistuimet voivat määrätä henkilöitä vankeustuomion jälkeen ulkonaliikkumiskieltoon ja matkustusrajoituksiin, tai asettaa heille ilmoittautumisvelvollisuuden viranomaisille. Esimerkiksi liikkumis- ja matkustusrajoitukset voivat vaikuttaa tuomitun työ- ja perhe-elämään, sekä rikosrekisterin olemassaolo työllistymismahdollisuuksiin. Ehdolliseen vankeuteen ja sakkoihin tuomituille henkilöille määrätään lievempiä rajoitustoimia.[[24]](#footnote-24)

**Oikeustoimet maalis-kesäkuussa 2022**

Jehovan todistajien venäjänkielisellä sivustolla uutisoidaan ajantasaisesti järjestön jäseniin kohdistetuista viranomaistoimista sekä päivitetään meneillään olevien oikeusprosessien kulkua. Lisäksi esimerkiksi venäläinen informaatio- ja analytiikkakeskus Sova julkaisee kuukausittain ekstremisminvastaisen lain soveltamisen väärinkäyttöä käsittelevän koosteen, jossa esitellään merkittävimpiä Jehovan todistajiin kohdistettuja viranomaistoimia. Myös poliittisesta vainosta raportoivan ihmisoikeusmediaprojekti OVD-Infon julkaisemissa listauksissa esitellään Jehovan todistajiin kohdistettuja rikosprosesseja.[[25]](#footnote-25) Käytetyssä lähdeaineistossa ei läheskään aina eritellä syytetyn Jehovan todistajan varsinaista rikolliseksi katsottua tekoa, vaan raportoinnissa keskitytään esittelemään rikosprosessien kulkua ja tuomioita. Useimmissa tapauksissa jää epäselväksi, mikä yksittäinen teko tai toiminta on saattanut Jehovan todistajan viranomaismielenkiinnon kohteeksi ja rikossyytteeseen. Alla listattuna tapausesimerkkejä maalis-kesäkuun 2022 aikana Jehovan todistajiin kohdistetuista viranomaistoimista.

**Kesäkuussa** kuusi Jehovan todistajaa tuomittiin Kirovissa 2,5–6 vuoden ehdollisiin vankeusrangaistuksiin ekstremistisen toiminnan harjoittamisesta. Henkilöt olivat lukeneet yhdessä raamattua ja keskustelleet uskonnosta.[[26]](#footnote-26) Vladivostokilainen tuomioistuin langetti kuudelle Jehovan todistajalle vankeustuomiot. Ekstremistisen toiminnan järjestämisestä syytetty mieshenkilö tuomittiin 6,5 vuodeksi vankeuteen, ja viisi toimintaan osallistunutta iäkästä naishenkilöä 5 vuoden ehdolliseen vankeusrangaistukseen.[[27]](#footnote-27) Nižni Novgorodissa Jehovan todistaja tuomittiin 6 vuoden ehdolliseen vankeuteen rauhanomaiseen Jehovan todistajien jumalanpalvelukseen osallistumisesta.[[28]](#footnote-28) Habarovskin aluepiirissä Jehovan todistajalle langetettiin 5 vuoden ehdollinen vankeusrangaistus Raamattuun liittyvän keskustelun perusteella. Henkilön katsottiin osallistuneen ekstremistisen järjestön toimintaan ja houkutelleen toimintaan muita. Oikeudenkäynnin aikana syyttäjän nimeämien todistajien esitutkinnassa antamat lausunnot muuttuivat kokonaan tai osittain. Todistajat kertoivat kokeneensa painostusta ja uhkauksia lainvalvontaviranomaisten taholta. Esimerkiksi tapauksen päätodistajan kerrotaan antaneen esitutkintalausuntonsa painostuksen alla, sillä häntä oli uhattu vanhempien oikeuksien menettämisellä.[[29]](#footnote-29) Tšitassa kolmelle Jehovan todistajalle langetettiin 6,5 vuoden ehdoton ja yhdelle 6 vuoden ehdollinen vankeusrangaistus. Kaikkien nimet lisättiin Venäjän finanssivalvonnan ekstremistilistalle ja heidän pankkitilinsä suljettiin. Tuomitut olivat havainneet jo puoli vuotta ennen varsinaisen rikosprosessin alkamista, että viranomaiset seurasivat ja salakuuntelivat heitä.[[30]](#footnote-30)

**Toukokuussa** Jaroslavlissa Jehovan todistaja otettiin kiinni kadulla, ja hänet asetettiin matkustuskieltoon. Myöhemmin henkilölle ilmoitettiin, että häntä vastaan on nostettu syyte ekstremistisen järjestön toimintaan osallistumisesta (282.2 § k. 2). Tapaukseen liittyen kolmeen asuntoon tehtiin kotietsintä.[[31]](#footnote-31) Nižni Novgorodissa naiselle langetettiin 6 vuoden ehdollinen vankeustuomio ekstremistisen järjestön toiminnan järjestämisestä, sillä hän oli keskustellut yhdessä ystäviensä kanssa Raamatusta.[[32]](#footnote-32) Kemerovon alueella liikuntarajoitteinen Jehovan todistaja tuomittiin 7 vuoden vankeusrangaistukseen ekstremistisen toiminnan organisoimisesta (282.2 § k. 1). Tuomio ei ole vielä lainvoimainen.[[33]](#footnote-33)

Sova-keskuksen mukaan **huhtikuussa** ainakin 11 Jehovan todistajille langetettiin ekstremisminvastaisen lain (rikoslaki 282.2 §) perusteella vankeus- ja sakkorangaistuksia. Hakassian tasavallan pääkaupungissa Abakanissa, Primorjen aluepiirissä ja Tomskin alueilla sekä Juutalaisten autonomisella alueella Jehovan todistajille langetettiin 2–5,5 vuoden ehdollisia vankeustuomioita. Tomskin alueella ja Neftekamskissa Baškiriassa kaksi Jehovan todistajaa sai 2 vuoden ja 2 kuukauden sekä 7 vuoden ja 6 kuukauden ehdottomat vankeustuomiot. Neftekamskissa kaksi järjestön jäsentä sai 500 000 ruplan sakkotuomion, jotka kuitenkin peruttiin heidän tutkintavankeudessa viettämänsä ajan vuoksi. Karjalan tasavallassa Kontupohjassa järjestön jäsenelle langetettiin 400 000 ruplan sakkotuomio. Huhtikuun alussa Tomskin aluetuomioistuin muutti Jehovan todistajalle vuoden alussa ekstremistisen järjestön toimintaan osallistumisen (282.2 § k. 2) perusteella langetetun kolmen vuoden ehdottoman vankeusrangaistuksen ehdolliseksi. Krasnojarskin aluepiirissä tuomioistuin palautti kahta Jehovan todistajaa vastaan ekstremistisen toiminnan organisoimisen (282.2 § k. 1) perusteella nostetun rikosasian syyttäjälle, sillä tuomarin näkemyksen mukaan henkilöiden uskonnon harjoittaminen ei ole rikos. Primorjen alueellinen tuomioistuin kumosi Jehovan todistaja Dmitry Barmakinille jo aiemmin annetun vapauttavan tuomion, ja rikosasia palautettiin uudelleen käsittelyyn. Barmakin oli ensimmäinen Jehovan todistaja, joka sai vapauttavan tuomion 282.2 § perusteella nostetusta syytteestä sen jälkeen, kun korkein oikeus lokakuussa 2021 uudelleenarvioi ja selvensi rikoslain 282.2 § perusteella nostettujen syytteiden käsittelyperusteita. Viranomaiset tekivät huhtikuun aikana kotietsintöjä Jehovan todistajien koteihin Kazanissa, Marin tasavallassa ja Nižni Novogorodissa, jossa ainakin yksi henkilö pidätettiin ja määrättiin tutkintavankeuteen. Rostovin alueella Taganrogin kaupungissa jo vuonna 2015 kertaalleen tuomittua Jehovan todistajaa vastaan nostettiin huhtikuussa 2022 uudelleen syyte rikoslain 282.2 § perusteella.[[34]](#footnote-34) Tšuvašian tasavallassa kolme Jehovan todistajaa tuomittiin 400 000–500 000 ruplan (noin 7 000–8 600 euroa) sakkoihin rauhanomaisesta uskonnon harjoittamisesta.[[35]](#footnote-35)

Sova-keskus toteaa, että heillä ei ole tietoa **maaliskuussa** uusista Jehovan todistajille langetetuista vankeustuomioista ekstremisminvastaisen lain perusteella. Sverdlovskin alueellinen tuomioistuin kumosi kolmelle Jehovan todistajalle 282.2 § kohdan 2 perusteella langetetut tuomiot. Kostromassa kaksi järjestön jäsentä tuomittiin 2–3 vuoden ehdollisiin vankeusrangaistuksiin ekstremistisen järjestön toiminnan organisoimisesta (282.2 § k. 1). Kostromassa iäkkäiden Jehovan todistajien kotiin tehtiin kotietsintä liittyen ekstremistiseen toimintaan osallistumisen perusteella aloitettuun uuteen rikostutkintaan. Krasnojarskissa ja Krasnodarin alueella järjestön jäsenet joutuivat syytetyksi ekstremistisen järjestön toiminnan organisoinnin (282.2 § k. 1) perusteella. Habarovskin aluepiirissä sijaitsevassa kylässä pidätettiin iäkäs Jehovan todistaja ekstremismilain perusteella. Moskovan lentokentällä pidätettiin kazanilainen Jehovan todistaja ja hänet määrättiin tutkintavankeuteen Kazaniin ekstremismistisestä toiminnasta epäiltynä. Adygeian tasavallassa Maikopin lentokentällä vangittiin kahdeksi kuukaudeksi Jehovan todistaja ekstremismilain perusteella (282.2 §). Lisäksi toinen maikopilainen Jehovan todistaja lisättiin ekstremistilistalle, ja häntä vastaan avattiin rikosasia. Henkilö poistui perheineen maasta. Saratovissa kotietsintöjen yhteydessä pidätettiin yhteensä viisi Jehovan todistajien jäsentä.[[36]](#footnote-36) Krasnojarskissa pidätettiin kotietsintöjen jälkeen yksi Jehovan todistaja ekstremistisen toiminnan organisoimisen (282.2 § k. 1) perusteella.[[37]](#footnote-37)

**Venäjän rangaistuslaitokset ja Jehovan todistajat**

Venäjän rangaistuslaitosten olot ovat usein karut. Sekä pidätyskeskuksista, tutkintavankiloista että rangaistuslaitoksista on raportoitu kaltoinkohtelua ja puutteellisia olosuhteita.[[38]](#footnote-38) Forum18-järjestö toteaa, että viranomaisten oikeus- ja rajoitustoimet sekä puutteelliset tutkintavankilaolot ovat vaikuttaneet useamman Jehovan todistajan henkiseen ja fyysiseen terveyteen haitallisesti. Jehovan todistajien mukaan joidenkin jäsenten terveydentilan kerrotaan heikentyneen tutkintavankeuden tai rajoitustoimien seurauksena siinä määrin merkittävästi, että henkilö on menehtynyt pian vapauduttuaan. Moskovalainen ihmisoikeusjärjestö on varoittanut Venäjän vankiloiden ylikansoituksesta, heikosta ilmanvaihdosta, sairaanhoitohenkilökunnan puutteesta, heikosta terveydenhuollosta sekä vakavien terveysongelmien riskistä.[[39]](#footnote-39) Esimerkiksi erästä vankeudessa ollutta Jehovan todistajaa on pahoinpidelty ja kidutettu siten, että hän on joutunut sairaalahoitoon.[[40]](#footnote-40)

**Kotietsinnät vuosina 2021–2022**

Vuoden 2022 huhtikuuhun mennessä Jehovan todistajiin oli kohdistettu yhteensä 1 750 kotietsintää 75 eri hallinnollisella alueella. Venäjän perustuslain mukaan hallinnollisia alueita kaiken kaikkiaan 85. Vuonna 2021 Jehovan todistajiin kohdistettiin kotietsintöjä 382, ja vuonna 2020 luku oli 477. Vaikka kaikkia kotietsinnän kohteeksi joutuneita vastaan ei nosteta rikossyytteitä, niin tapahtuma jättää henkilöihin ja heidän perheisiin psykologisen ja henkisen trauman.[[41]](#footnote-41) Turvallisuusviranomaiset saapuvat kotietsintäkohteeseen kasvot peitettynä ja taisteluvarustuksessa useimmiten ani varhain. Asuntoihin mennään usein väkisin. Asukkaat laitetaan usein makaamaan kasvot lattiaan päin etsinnän ajaksi. Asunnoista viedään elektroniikka, rahat, pankkikortit, henkilökohtaiset valokuvat ja uskonnolliset materiaalit. Myös lapset ja vanhukset viedään viranomaisten kuulusteltaviksi useaksi tunniksi.[[42]](#footnote-42) Kymmenien Jehovan todistajien kerrotaan kokeneen kotietsintöjen aikana painostusta ja kidutusta muun muassa tukehduttamalla. Ainakin 22 heistä on ilmoittanut viranomaisille kokemastaan kidutuksesta, mutta ilmoituksista ei ole avattu yhtäkään rikosasiaa.[[43]](#footnote-43)

Yhdysvaltain ulkoministeriön vuosia 2020 ja 2021 käsittelevien uskonnonvapausraporttien mukaan Jehovan todistajien koteihin tehtiin kotietsintöjä eri puolilla Venäjää. Vuoden 2020 raportissa mainitaan, että laajoja etsintöjä tehtiin Tšitassa ja muissa Taka-Baikalian alueen kaupungeissa Turvallisuusviranomaisten kerrotaan laittaneen alaikäisen Jehovan todistajan käsirautoihin ja pahoinpidelleen häntä perheenjäsenten nähden. Epäiltyjä on kuristettu ja tukehdutettu tyynyillä ja muovipusseilla. Taka-Baikalian alueen kotietsinnöissä Jehovan todistajia otettiin kiinni ja vietiin työleirille pahoinpideltäväksi. Jotkut järjestön jäsenet saivat sairaalahoitoa vaativia vammoja pahoinpitelyistä. Raportin mukaan myös Voronežissa suoritettiin laajat kotietsinnät kesällä 2020, minkä aikana tehtiin yhteensä 110 ratsiaa. Kotietsintöjen seurauksena Jehovan todistajia pahoinpideltiin, ja ainakin viittä kidutettiin pidätyksen aikana. Raportissa todetaan, että uskonnonvapaudesta raportoivan Forum18-järjestön mukaan samankaltaisia kidutustapauksia on ollut Blagovetštenskissä, Surgutissa ja Kalugassa. Turvallisuusviranomaisia ei ole joutunut rikosoikeudelliseen vastuuseen epäiltyihin ja pidätettyihin Jehovan todistajiin kohdistetuista väkivallanteoista. Marraskuussa 2020 turvallisuusviranomaiset tekivät etsintöjä Jehovan todistajien koteihin Moskovassa ja 20 muulla alueella.[[44]](#footnote-44) Vuonna 2021 eri kansalaisjärjestöt ovat raportoineet Jehovan todistajiin kohdistetuista laajamittaisista kotietsinnöistä muun muassa Samarassa, Jaroslavlissa ja Kurganissa sekä muissa Kurganin alueen kaupungeissa, kuten Šadrinskissa. Samarassa kotietsinnän aikana epäillyn päälle kaadettiin kiehuvaa vettä, sillä hän kieltäytyi päästämästä viranomaisia tietokoneelleen. Jehovan todistajien mukaan Kurganin alueella pidätettiin ainakin 13 järjestön jäsentä, jotka viranomaisten mukaan järjestivät yli 130 henkilön tapaamisia. Syyskuussa 2021 Irkutskissa tehdyn kotietsinnän yhteydessä turvallisuusviranomaiset puukottivat mieshenkilöä ja pahoinpitelivät hänet tajuttomaksi. Toiseen järjestön miespuoliseen jäseneen kohdistettiin seksuaalista väkivaltaa. Lisäksi miesten puolisoita pahoinpideltiin. Lokakuussa paikallinen tuomioistuin kieltäytyi toteamasta kotietsintöjä laittomiksi, vaikka turvallisuusviranomaiset eivät olleet esittäneet kotietsintälupaa tapahtumien aikana.[[45]](#footnote-45)

**Laiton lähetystyö**

Käytetyssä lähdeaineistossa ei ole mainintoja Jehovan todistajille viime vuosina laittoman lähetystyön harjoittamisen (hallintolaki 5.26 §) perusteella langetetuista sakkorangaistuksista. Forum18-järjestön huhtikuussa 2022 julkaiseman koosteen mukaan Jehovan todistajia syytettiin säännöllisesti laittomasta lähetystyöstä aina vuoteen 2017 saakka, kunnes järjestö kiellettiin ekstremistisenä korkeimman oikeuden päätöksellä.[[46]](#footnote-46) Forum18-järjestön saatavilla olleiden oikeuden asiakirjojen perusteella esimerkiksi vuonna 2021 Venäjällä nostettiin yhteensä 71 syytettä laittoman lähetystyön harjoittamisen perusteella (hallintolaki 5.26 § kohdat 4 ja 5). Listauksessa ei löydy mainintoja Jehovan todistajista. Vuonna 2021 useimmiten 5 000 ruplan (noin 85 euroa) suuruinen sakkotuomio langetettiin islamin uskoa tunnustaville henkilöille, seitsemännen päivän adventisteille, baptisteille, helluntailaisille, Hare Krishna -liikkeen edustajille sekä hindulaisuuden harjoittajille. Rikkomukset olivat uskonnollisen materiaalin jakamista, Raamatun opiskelua yksityisessä kodissa sekä määrittelemättömän lähetystyötoiminnan harjoittamista.[[47]](#footnote-47)

**Muut vaikutukset**

Korkeimman oikeuden päätös on vaikuttanut joihinkin Jehovan todistajiin myös **taloudellisesti**. Monen Jehovan todistajan kerrotaan menettäneen työpaikkansa ja elantonsa uskonnollisen vakaumuksensa vuoksi. Työnantajat ovat vaatineet heitä irtisanoutumaan eri verukkein. Yhteensä ainakin 486 Jehovan todistajaa on lisätty ekstremististen henkilöiden listalle, ja heihin on kohdistettu Venäjän hallinnon taholta taloudellisia pakotteita. Lisäksi ainakin 22 jäsenelle on langetettu 200 000–780 000 ruplan (noin 3 500–13 500 euroa) suuruinen sakkorangaistus.[[48]](#footnote-48)

Vuoden 2020 aikana Jehovan todistajat raportoivat **työpaikkahäirinnän** lisääntyneen, ja joitain jäseniä on pakotettu irtisanoutumaan uskonnollisen vakaumuksen tultua ilmi työpaikalla. Lisäksi Jehovan todistajat ovat raportoineet, että työnantajat ovat irtisanoneet viranomaisten kiinniottamiksi ja tutkinnan kohteeksi joutuneita, sekä ehdollista vankeutta saaneita henkilöitä. Näiden henkilöiden on usein hankala löytää uutta työtä, sillä heihin kohdistuva stigma on liian suuri.[[49]](#footnote-49)

Vuonna 2020 raportoitiin ensimmäiset tapaukset, joissa kahdelta ekstremismilainsäädännön perusteella tuomituilta Jehovan todistajalta **mitätöitiin Venäjän kansalaisuus** ja heidät karkotettiin maasta.[[50]](#footnote-50)

Syyskuussa 2021 Pietarissa tuomioistuin piti ennallaan aluetuomioistuimen aiemmin maaliskuussa tekemän päätöksen julistaa Jehovan todistajien muun muassa Raamatun käännöksiä sisältävä Kirjasto-mobiilisovellus ekstremistiseksi, ja sovelluksen jakaminen maassa kiellettiin.[[51]](#footnote-51)

Norjan maatietopalvelun kesäkuussa 2021 julkaistun raportin mukaan vuodesta 2016 lähtien useilla alueilla on raportoitu vähintään 18 tapausta, jossa Jehovan todistajien **lapsia on häiritty eri tavoin**. Vuonna 2020 tapauksia oli viisi. Joissakin tapauksissa poliisi kävi lasten luona kouluissa ja kyseli heidän uskonnostaan ja vanhemmistaan ilman vanhempien, huoltajien tai laillisten edustajien läsnäoloa. Lisäksi Jehovan todistajat pelkäävät, että heiltä viedään heidän lapsensa. Pelko perustuu Venäjän korkeimman oikeuden täysistunnon lausuntoon 14.11.2017, jossa todetaan, että vanhemmat voivat menettää vanhempainoikeudet tuomioistuimen päätöksellä, jos he ottavat lapsia mukaan ekstremistiseksi luokiteltujen uskonnollisten järjestöjen toimintaan. Tällä hetkellä ei ole tietoa siitä, että Jehovan todistajien lapsia olisi otettu huostaan vanhempien ekstremistiseksi luokitellun toiminnan perusteella. Poliisi on kuitenkin käyttänyt kyseistä lausuntoa uhkauskeinona useissa tapauksissa saadakseen Jehovan todistajia yhteistyöhön kanssaan.[[52]](#footnote-52) Käytetyssä lähdeaineistossa ei myöskään ole mainintoja Jehovan todistajien lapsiin kohdistetuista huostaanotoista.

Jehovan todistajien julkisuuskuvaa on **mustamaalattu** kertomalla esimerkiksi laajalevikkisessä Izvestija-sanomalehdessä, että Jehovan todistajat käyttävät hyväkseen koronapandemiaa ja rekrytoivat ryhmäänsä jäseniä saadakseen heidän omaisuuden hallintaansa. Lisäksi lehdessä on todettu, että Jehovan todistajat eivät arvosta ihmiselämää, ja sen vuoksi he ovat alttiita olemaan terroristeja.[[53]](#footnote-53)

**2) Millaisia vaikutuksia Venäjän korkeimman oikeuden lokakuussa 2021 tekemällä ekstremismilainsäädännön soveltamista koskevalla uudella asetuksella on ollut Jehovan todistajien rikosasioihin?**

Venäjän korkeimman oikeuden 28.10.2021 pitämässä täysistunnossa arvioitiin ekstremismilainsäädännön soveltamista. Korkeimman oikeuden täysistunto valvoo lain yhtenäistä soveltamista kaikissa tuomioistuimissa sekä tarjoaa selvennyksiä lain soveltamis- ja tulkintakäytäntöihin. Kaikki tuomioistuimet ovat sidottuja noudattamaan korkeimman oikeuden täysistunnoissa tehtyjä päätöksiä. Lokakuun 2021 istunnossa todettiin, että mikäli henkilön toiminta ei liity ekstremistisenä kielletyn järjestön toiminnan jatkamiseen eikä sisällä viitteitä ekstremismistä, vaan on yksinomaan uskonnon harjoittamisen vapauden toteuttamista sekä yksin että yhdessä muiden uskovien kanssa, ei teko tässä tapauksessa täytä rikoslain 282.2 § tunnusmerkkejä.[[54]](#footnote-54)

Ensimmäinen rikoslain 282.2 § perusteella ensimmäisessä oikeusasteessa syyttömäksi todettu Jehovan todistaja on vladivostokilainen Dmitry Barmakin, jolle marraskuussa 2021 luettu vapauttava tuomio kuitenkin kumottiin huhtikuussa 2022, ja hänen asiansa odottaa uutta käsittelyä.[[55]](#footnote-55)

Kesäkuussa 2022 Komin tasavallassa Syktyvkarissa tuomioistuin palautti Jehovan todistajia vastaan ekstremismilainsäädännön perusteella nostetun rikosasian syyttäjälle, sillä tuomarin mukaan tapauksessa ei oltu esitetty konkreettisia lainvastaisia tekoja tai asianmukaisia todisteita. Esimerkiksi yhden syytetyistä todetaan katsoneen jumalanpalveluksen aikana videoita ja laulaneen, mutta asiassa kyetty osoittamaan merkkejä ekstremistisestä toiminnasta. Tuomarin kerrotaan vedonneen päätösperusteluissaan myös korkeimman oikeuden lokakuussa 2021 tekemään asetukseen.[[56]](#footnote-56)

Tammikuussa 2022 Kamtšatkan niemimaalla valitustuomioistuin kumosi kolmelle Jehovan todistajalle alun perin syyskuussa 2020 rikoslain 282.2 § perusteella langetetut ehdolliset vankeustuomiot. Henkilöt vapautettiin kaikista ehdonalaistuomiota koskevista rajoituksista. Kesäkuussa Vladivostokin kassaatiotuomioistuin piti vapauttavan tuomion ennallaan. Kassaatiotuomioistuin oli aiemmin suositellut aluetuomioistuinta kunnioittamaan korkeimman oikeuden lokakuussa 2021 antamaa asetusta. Forum18-järjestön julkaisussa mainitaan, että tuomioistuinten päätökset saattavat olla yhteydessä korkeimman oikeuden marraskuussa päivittämään asetukseen ekstremismilain tulkinnasta. Toisaalta Jehovan todistajien rankaiseminen ekstremismilainsäädännön nojalla on jatkunut uuden asetuksen voimaantulon jälkeenkin, esimerkiksi tammikuussa 2022 Astrahanissa Jehovan todistajiin kuuluvalle naiselle langetettiin siihen mennessä naisille annetuista tuomioista ankarin – kuusi vuotta vankeutta.[[57]](#footnote-57)

Forum18-järjestö toteaa toukokuussa 2022 tekemässään julkaisussa, että korkeimman oikeuden lokakuussa 2021 hyväksymässä asetuksessa tehdyillä selvennyksillä ekstremismilain 282.2 § kohdan 2 tulkintaan on ollut merkittävä mutta rajallinen vaikutus oikeuskäytäntöön.[[58]](#footnote-58) Sivuston mukaan korkeimman oikeuden 28.10.2021 hyväksymää asetusta seuravan kolmen kuukauden aikana kahdeksan Jehovan todistajaa tuomittiin vankeuteen, 12 ehdolliseen vankeuteen ja neljälle langetettiin sakkorangaistus. Valitustuomioistuomista lähetettiin uudelleenharkintaan alempiin oikeusasteisiin neljän Jehovan todistajan tapaukset, vaikka epäselväksi jää, onko näiden ratkaisujen taustalla vaikuttanut nimenomaan korkeimman oikeuden uusi asetus.[[59]](#footnote-59) Venäläisen informaatio- ja analytiikkakeskus Sovan todetaan kommentoineen korkeimman oikeuden lokakuussa 2021 tekemää asetusta todeten, että sen sanallinen muotoilu ei ole ideaali, ja on epätodennäköistä, että uusi asetus poistaisi kokonaan Jehovan todistajia vastaan nostetut lukuisat rikossyytetapaukset. Korkeimman oikeuden päivitetyn asetuksen jälkeen marraskuun aikana 25 Jehovan todistajan kotiin tehtiin kotietsintä 10 eri alueella. Samaan aikaan tuomioistuimet langettivat tai pitivät aiemman rikostuomion ennallaan ainakin seitsemän Jehovan todistajan kohdalla. Esimerkiksi 80-vuotiaalle Jehovan todistajalle langetettu 500 000 ruplan (noin 8 600 euroa) sakkotuomio pysyi ennallaan.[[60]](#footnote-60)

**3) Miten Jehovan todistajiin kohdistuneet vainon teot ovat kehittyneet sen jälkeen, kun Jehovan todistajat luokiteltiin Venäjällä vuonna 2017 korkeimman oikeuden päätöksellä äärijärjestöksi?**

Käytetyn lähdeaineiston perusteella Venäjän viranomaiset ovat kohdistaneet oikeustoimia Jehovan todistajiin kasvavassa määrin vuoden 2017 korkeimman oikeuden päätöksen jälkeen. Korkeimman oikeuden tekemää päätöstä Jehovan todistajien järjestön kieltämisestä on tulkittu siten, että Jehovan todistajien on katsottu organisoivan tai harjoittavan rikoslain 282.2 § mukaista kiellettyä ekstremististä toimintaa, vaikka he käytännössä ovat toteuttaneet perustuslaissa taattua oikeutta harjoittaa uskontoaan. Jehovan todistajien järjestö on todennut huhtikuussa 2022, että ekstremismilainsäädännön perusteella syytettyinä olevien määrä kasvaa tasaisesti.[[61]](#footnote-61)

Venäjän korkeimman oikeuden lokakuussa 2021 tekemä uusi asetus ekstremismilainsäädännön tulkinnasta on huomioitu joidenkin Jehovan todistajien rikostapausten arvioinnissa, ja muutama langettava päätös on jopa kumottu, mutta samaan aikaan Jehovan todistajille on langetettu usean vuoden mittaisia sekä ehdottomia että ehdollisia vankeustuomioita.[[62]](#footnote-62)

**4) Kohdistuuko Jehovan todistajiin erityistä viranomaismielenkiintoa jollain tietyllä maantieteellisellä alueella?**

Käytetyn lähdeaineiston perusteella viranomaiset ovat osoittaneet vuoden 2017 korkeimman oikeuden tekemän päätöksen jälkeen mielenkiintoa Jehovan todistajia kohtaan säännöllisesti ja miltei kaikilla Venäjän alueilla. Kotietsintöjä on tehty lähestulkoon maanlaajuisesti, Venäjän 85:stä alueesta yhteensä 75:llä. Lähdeaineistossa ei nosteta esiin tiettyjä alueita tai kaupunkeja, joissa viranomaismielenkiinto Jehovan todistajia kohtaan olisi muita alueita korostetumpaa. Jehovan todistajien juristien kerrotaan kuitenkin todenneen toukokuussa 2022, että Krasnodarin, Tomskin ja Astrahanin alueen oikeuslaitokset ovat olleet ennalta-arvaamattoman ankaria Jehovan todistajia koskevissa rikostuomioissa.[[63]](#footnote-63)

**5) Onko Jehovan todistajien uskonnon harjoittamiseen liittyen järjestön jäseniä vastaan nostettu syytteitä rikoslain muiden kuin ekstremisminvastaisen lainsäädännön perusteella?**

Uskonnonvapaudesta raportoivan Forum18-järjestön mukaan Jehovan todistajat ja turkkilaisen teologi Said Nursin seuraajat ovat päätyneet rikossyytteisiin ekstremisminvastaisen lainsäädännön samojen kohtien perusteella. Heitä asetetaan syytteeseen ekstremistisen toiminnan järjestämisen (282.2 § k. 1) ja ekstremistiseen toimintaan osallistumisen (282.2 § k. 2) perusteella. Syyteperusteina ovat olleet uskovien henkilöiden tapaamiset yksityisessä kodissa, yhdessä rukoileminen ja laulaminen, sekä pyhien tekstien lukeminen ja yhteisestä uskosta keskusteleminen. Lisäksi heitä on tuomittu ekstremistisen toiminnan rahoittamisesta (282.3 § k. 1) sekä ekstremistisen järjestön toimintaan rekrytoimisesta tai muusta osallistumisesta tällaiseen toimintaan (rikoslaki 282.2 § k. 1.1).[[64]](#footnote-64)Jehovan todistajien sivustolla esitetyissä rikostapauksissa on niin ikään mainittu syyteperusteina ekstremisminvastaisen rikoslain kohdat 282.2 § k. 1, 282.2 § k. 1.1, 282.2 § k. 2 sekä 282.3 § k. 1.[[65]](#footnote-65)

Human Rights Watch toteaa tammikuussa 2020 tekemässään julkaisussa, että Jehovan todistajia on joutunut rikossyytteeseen pääosin ekstremistiseen toimintaan osallistumisesta (rikoslaki 282.2 § k. 2), mutta heitä on syytetty myös toiminnan organisoimisesta (rikoslaki 282.2 § k. 1). Rikolliseksi toiminnaksi on luokiteltu Jehovan todistajien normaali uskonyhteisön toiminta, esimerkiksi Raamatun lukeminen raamattupiirissä, jumalanpalvelustapaamiseen osallistuminen sekä yksityiskodissa raamattupiirin tai jumalanpalveluksen järjestäminen.[[66]](#footnote-66)

Käytetyssä lähdeaineistossa ei käy ilmi, että Jehovan todistajia syytettäisiin uskonnon harjoittamiseen liittyen muun kuin ekstremisminvastaisten lainsäädännön perusteella.

**6) Onko Venäjällä tehty lainsäädännöllisistä muutoksia tai uudistuksia, joilla olisi ollut erityisesti vaikutusta Jehovan todistajien mahdollisuuteen harjoittaa uskontoaan Venäjällä?**

Edellä käsitellyn korkeimman oikeuden lokakuussa 2021 antaman ekstremismilainsäädännön tulkintaa koskevan uuden asetuksen lisäksi käytetyssä lähdeaineistossa ei ole mainintoja lakiuudistuksista tai muista lainsäädännöllisistä muutoksista, joiden olisi raportoitu liittyvän erityisesti Jehovan todistajiin tai heidän mahdollisuuksiinsa harjoittaa uskontoaan.

**7) Onko Venäjän Ukrainassa aloittamalla sodalla ollut vaikutusta Jehovan todistajiin tai esimerkiksi heidän asepalvelusvelvollisuuteensa liittyen?**

Venäjällä asepalveluksen sijasta suoritettavaa vaihtoehtoista kansalaispalvelusta sekä Ukrainan sodan vaikutuksia sotilaskomissariaattien päätöksiin koskien vaihtoehtoiseen kansalaispalvelukseen hyväksymistä käsitellään 20.6.2022 julkaistussa kyselyvastauksessa. Vastauksessa ei ole mainintoja Jehovan todistajista.[[67]](#footnote-67)

Forum18-järjestö uutisoi toukokuussa 2022 Ukrainan sotaan ja puhtaasti henkilön uskonnolliseen vakaumukseen perustuen avatusta rikosasiasta. Voronezin alueella kunnallishallinnon edustaja ja uskonnolliselta vakaumukseltaan protestantti Nina Beljajeva oli viitannut Venäjän Ukrainaan aloittamaan hyökkäyssotaan sotarikoksena, sekä todennut todelliselle kristitylle Jumalan – ei valtion presidentin tai patriarkan – olevan yli auktoriteetti. Beljajeva oli poistunut jo maasta, kun häntä vastaan nostettiin rikossyyte Venäjän asevoimia koskevan valheellisen informaation julkisesta levittämisestä (rikoslaki 207.3 §).[[68]](#footnote-68)

Käytetyssä lähdeaineistossa ei ole mainintoja Venäjän Ukrainassa aloittaman sodan vaikutuksista Jehovan todistajiin tai esimerkiksi muutoksista heidän mahdollisuuksissaan suorittaa vaihtoehtoinen kansalaispalvelus.

## Lähteet

The Foreign Policy 26.3.2021. By Amy Mackinnon: *Why Is Putin Afraid of Jehovah’s Witnesses?* <https://foreignpolicy.com/2021/03/26/why-is-putin-afraid-of-jehovahs-witnesses/> (käyty 23.6.2022).

Forum18

9.7.2020. *RUSSIA: Three prisoners of conscience stripped of citizenship.* <https://forum18.org/archive.php?article_id=2583> (käyty 13.6.2022).

24.8.2021. *RUSSIA: Post-sentence: Curfews, regular registration, movement restrictions, job bans.* <https://www.forum18.org/archive.php?article_id=2681> (käyty 9.6.2022).

19.11.2021. *RUSSIA: "Prior conspiracy" leads to eight-year jail terms.* <https://forum18.org/archive.php?article_id=2697> (käyty 13.6.2022).

23.11.2021. *RUSSIA: "I would like to believe" acquittal "is first of many".* <https://www.forum18.org/archive.php?article_id=2698> (käyty 13.6.2022).

28.1.2022. *RUSSIA: Three acquitted on "extremism" charges but jailings continue* <https://www.forum18.org/archive.php?article_id=2714> (käyty 9.6.2022).

11.4.2022. *RUSSIA: "Virtually anything can be deemed to be unlawful missionary work".* <https://www.forum18.org/archive.php?article_id=2731> (käyty 9.6.2022).

14.4.2022. *RUSSIA: 71 known "missionary activity" prosecutions in 2021 – list.* <https://forum18.org/archive.php?article_id=2733> (käyty 13.6.2022).

5.5.2022. *RUSSIA: First known criminal investigation for opposing Ukraine war on explicitly religious grounds.* <https://forum18.org/archive.php?article_id=2737> (käyty 9.6.2022).

18.5.2020. *RUSSIA: On trial despite age, sickness.* <https://www.forum18.org/archive.php?article_id=2571> (käyty 13.6.2022).

31.5.2022. *RUSSIA: Five years after Jehovah's Witness ban, jailings continue.* <https://forum18.org/archive.php?article_id=2746> (käyty 13.6.2022).

Helsingin Sanomat 17.6.2022. Ilmo Ilkka: *EIT: Venäjä on rikkonut Jehovan todistajien ihmisoikeuksia.* <https://www.hs.fi/ulkomaat/art-2000008891758.html> (käyty 21.6.2022).

Human Rights Watch 9.1.2020. *Russia: Escalating Persecution of Jehovah’s Witnesses.* <https://www.hrw.org/news/2020/01/09/russia-escalating-persecution-jehovahs-witnesses> (käyty 15.6.2022).

Jehovah's Witnesses 25.5.2022. *Dennis Christensen Released and Deported.* <https://www.jw.org/en/news/jw/region/russia/Dennis-Christensen-Released-and-Deported/> (käyty 8.6.2022).

Landinfo 18.6.2021*. Temanotat - Russland - Jehovas Vitner*. <https://landinfo.no/wp-content/uploads/2021/06/Russland-temanotat-Jehovas-Vitner-18062021.pdf> (käyty 23.6.2022).

SOVA

27.5.2022. *Misuse of Anti-Extremism in April 2022*. <https://www.sova-center.ru/en/misuse/news-releases/2022/05/d46346/> (käyty 9.6.2022).

22.6.2022. *Misuse of Anti-Extremism in May 2022.* <https://www.sova-center.ru/en/misuse/news-releases/2022/06/d46483/> (käyty 23.6.2022).

USDOS

12.5.2021*. 2020. Report on International Religious Freedom: Russia.* <https://www.state.gov/reports/2020-report-on-international-religious-freedom/russia/> (käyty 9.6.2022).

2.6.2022. *2021 Report on International Religious Freedom: Russia.* <https://www.state.gov/reports/2021-report-on-international-religious-freedom/russia/> (käyty 9.6.2022)

\*\*\*

ОВД-Инфо (OVD-Info) 7.6.2022. *Хроника политических преследований в мае 2022 года: главное.* <https://ovd.news/news/2022/06/07/hronika-politicheskih-presledovaniy-v-mae-2022-goda-glavnoe> (käyty 23.6.2022).

Свидетели Иеговы в России (Svideteli Iegovy v Rossii)

15.11.2021. *Верховный суд России постановил, что Свидетелей Иеговы не нужно преследовать за совместные богослужения.* <https://jw-russia.org/news/2021/11/151413.html> (käyty 7.6.2022).

20.1.2022. *На Камчатке повторная апелляция оправдала троих обвиненных в экстремизме верующих.* <https://jw-russia.org/news/2022/01/181408.html> (käyty 8.6.2022).

14.4.2022. *Суд не удовлетворил апелляционную жалобу трех Свидетелей Иеговы из Чебоксар. Они оштрафованы за веру*. <https://jw-russia.org/news/2022/04/140845.html> (käyty 8.6.2022).

19.4.2022. *Пять лет назад Верховный суд России ликвидировал все юридические лица Свидетелей Иеговы. Как прошли эти годы?* <https://jw-russia.org/news/2022/04/191326.html> (käyty 7.6.2022).

6.5.2022. *Суд в Нижнем Новгороде приговорил 55-летнюю вдову Галину Абросимову к 6 годам условно за чтение Библии с друзьями*. <https://jw-russia.org/news/2022/05/061518.html> (käyty 9.6.2022). (käyty 7.6.2022).

23.5.2022. *В Кемеровской области инвалиду II группы Андрею Власову дали 7 лет колонии за беседы о Библии*. <https://jw-russia.org/news/2022/05/231437.html> (käyty 7.6.2022).

24.5.2022. *В Ярославле прошли обыски у Свидетелей Иеговы. Возбуждено уголовное дело.* <https://jw-russia.org/news/2022/05/241131.html> (käyty 8.6.2022).

30.5.2022. *Нижегородца Максима Завражнова приговорили к 6 годам условно за участие в мирном богослужении Свидетелей Иеговы*. <https://jw-russia.org/news/2022/05/301609.html> (käyty 13.6.2022).

1.6.2022a. *В тюрьме за веру.* <https://jw-russia.org/docs/prison.html> (käyty 14.6.2022).

1.6.2022b. *Во Владивостоке шестеро Свидетелей Иеговы получили условное наказание за совместное чтение Библии.* <https://jw-russia.org/news/2022/06/011404.html> (käyty 7.6.2022).

3.6.2022. *В Кирове 6 Свидетели Иеговы, включая гражданина Польши, получили условные сроки за чтение Библии*. <https://jw-russia.org/news/2022/06/031626.html> (käyty 14.6.2022).

6.6.2022a. *Егору Баранову из города Вяземского дали 5 лет условно за беседы о Библии.* <https://jw-russia.org/news/2022/06/061642.html> (käyty 16.6.2022).

6.6.2022b. *Суд в Чите дал трем Свидетелям Иеговы по 6,5 лет колонии, еще один получил условный срок за веру в Бога*. <https://jw-russia.org/news/2022/06/061626.html> (käyty 15.6.2022).

8.6.2022*. Узники совести*. <https://jw-russia.org/prisoners.html> (käyty 14.6.2022).

9.6.2022a. *Дело Круглякова и других в Сыктывкаре*. <https://jw-russia.org/cases/syktyvkar.html#20220609> (käyty 13.6.2022).

9.6.2022b. *Дело супругов Баженовых и др. в Елизово*. <https://jw-russia.org/cases/yelizovo.html#20220609> (käyty 13.6.2022).

10.6.2022. *Все новости*. <https://jw-russia.org/news.html> (käyty 10.6.2022).

20.6.2022a. *Узники совести.* Haku 'следственный изолятор'*.* <https://jw-russia.org/prisoners.html#restriction=%D0%A1%D0%BB%D0%B5%D0%B4%D1%81%D1%82%D0%B2%D0%B5%D0%BD%D0%BD%D1%8B%D0%B9%20%D0%B8%D0%B7%D0%BE%D0%BB%D1%8F%D1%82%D0%BE%D1%80> (käyty 20.6.2022).

20.6.2022b. *Свиридов Эдуард*. <https://jw-russia.org/prisoners/sviridov.html> (käyty 20.6.2022).

20.6.2022c. *Щеколдина Людмила.* <https://jw-russia.org/prisoners/shchekoldina.html> (käyty 20.6.2022).

20.6.2022d*. Узники совест*и. Haku ’приговоров всего’. <https://jw-russia.org/prisoners.html#layout=people&verdict=%D0%B8%D1%81%D0%BF%D1%80%D0%B0%D0%B2%D0%B8%D1%82%D0%B5%D0%BB%D1%8C%D0%BD%D0%B0%D1%8F%20%D0%BA%D0%BE%D0%BB%D0%BE%D0%BD%D0%B8%D1%8F|%D1%88%D1%82%D1%80%D0%B0%D1%84|%D1%83%D1%81%D0%BB%D0%BE%D0%B2%D0%BD%D0%BE%D0%B5%20%D0%BE%D1%81%D1%83%D0%B6%D0%B4%D0%B5%D0%BD%D0%B8%D0%B5|%D0%BE%D0%BF%D1%80%D0%B0%D0%B2%D0%B4%D0%B0%D1%82%D0%B5%D0%BB%D1%8C%D0%BD%D1%8B%D0%B9> (käyty 20.6.2022).

21.6.2022. *Узники совести.* Haku 'приговор вступил в силу'*.* <https://jw-russia.org/prisoners.html#layout=people&verdict=&verdict_active=1&arrested>= (käyty 21.6.2022).

**Tietoja vastauksesta**

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Свидетели Иеговы в России 19.4.2022 [↑](#footnote-ref-1)
2. USDOS 12.5.2021; USDOS 2.6.2022. [↑](#footnote-ref-2)
3. The Foreign Policy 26.3.2021. [↑](#footnote-ref-3)
4. Свидетели Иеговы в России 19.4.2022 [↑](#footnote-ref-4)
5. Jehovah's Witnesses 25.5.2022. [↑](#footnote-ref-5)
6. Helsingin Sanomat 17.6.2022. [↑](#footnote-ref-6)
7. Rikoslaki 282.2 § kohta 1 ekstremistisen toiminnan järjestäminen; 282.2 § kohta 2 ekstremistiseen toimintaan osallistuminen; 282.2 § kohta 1.1 ekstremistisen järjestön toimintaan rekrytoiminen tai muu osallistuminen tällaisen järjestön toimintaan. Lähde: Forum18 31.5.2022. [↑](#footnote-ref-7)
8. Свидетели Иеговы в России 1.6.2022a. [↑](#footnote-ref-8)
9. Свидетели Иеговы в России 21.6.2022. [↑](#footnote-ref-9)
10. Forum18 31.5.2022. [↑](#footnote-ref-10)
11. Свидетели Иеговы в России 20.6.2022a. [↑](#footnote-ref-11)
12. Свидетели Иеговы в России 20.6.2022b; Свидетели Иеговы в России 20.6.2022c. [↑](#footnote-ref-12)
13. Свидетели Иеговы в России 19.4.2022. [↑](#footnote-ref-13)
14. Свидетели Иеговы в России 19.4.2022. [↑](#footnote-ref-14)
15. Forum18 19.11.2021. [↑](#footnote-ref-15)
16. Свидетели Иеговы в России 19.4.2022. [↑](#footnote-ref-16)
17. Свидетели Иеговы в России 19.4.2022. [↑](#footnote-ref-17)
18. Forum18 24.8.2021. [↑](#footnote-ref-18)
19. USDOS 12.5.2021; USDOS 2.6.2022. [↑](#footnote-ref-19)
20. USDOS 2.6.2022. [↑](#footnote-ref-20)
21. Human Rights Watch 9.1.2020. [↑](#footnote-ref-21)
22. Forum18 28.1.2022; Forum18 24.8.2021. [↑](#footnote-ref-22)
23. Sudimost – engl. the state of being a convicted person with an active criminal record. Tarkoittaa aikaa, jolloin henkilöllä on aktiivinen rikosrekisteri, jolloin hänellä on riski joutua tuomituksi raskaammin perustein, mikäli päätyy syytetyksi uudelleen. Lähde: Forum18 28.1.2022. [↑](#footnote-ref-23)
24. Forum18 24.8.2021. [↑](#footnote-ref-24)
25. Свидетели Иеговы в России 10.6.2022; SOVA 27.5.2022; SOVA 22.6.2022; ОВД-Инфо 7.6.2022. [↑](#footnote-ref-25)
26. Свидетели Иеговы в России 3.6.2022. [↑](#footnote-ref-26)
27. Свидетели Иеговы в России 1.6.2022b. [↑](#footnote-ref-27)
28. Свидетели Иеговы в России 30.5.2022. [↑](#footnote-ref-28)
29. Свидетели Иеговы в России 6.6.2022a. [↑](#footnote-ref-29)
30. Свидетели Иеговы в России 6.6.2022b. [↑](#footnote-ref-30)
31. Свидетели Иеговы в России 24.5.2022. [↑](#footnote-ref-31)
32. Свидетели Иеговы в России 6.5.2022. [↑](#footnote-ref-32)
33. Свидетели Иеговы в России 23.5.2022. [↑](#footnote-ref-33)
34. SOVA 27.5.2022. [↑](#footnote-ref-34)
35. Свидетели Иеговы в России 14.4.2022. [↑](#footnote-ref-35)
36. SOVA 29.4.2022. [↑](#footnote-ref-36)
37. SOVA 27.5.2022. [↑](#footnote-ref-37)
38. Maatietopalvelu 19.7.2019. VENÄJÄ / Rangaistuslaitosjärjestelmä ja terrorismirikoksista tuomitut vangit. [↑](#footnote-ref-38)
39. Forum18 18.5.2020. [↑](#footnote-ref-39)
40. USDOS 12.5.2021. [↑](#footnote-ref-40)
41. Свидетели Иеговы в России 19.4.2022; USDOS 2.6.2022. [↑](#footnote-ref-41)
42. USDOS 12.5.2021; USDOS 2.6.2022. [↑](#footnote-ref-42)
43. Свидетели Иеговы в России 19.4.2022. [↑](#footnote-ref-43)
44. USDOS 12.5.2021. [↑](#footnote-ref-44)
45. USDOS 2.6.2022. [↑](#footnote-ref-45)
46. Forum18 11.4.2022. [↑](#footnote-ref-46)
47. Forum18 14.4.2022; Forum18 11.4.2022. [↑](#footnote-ref-47)
48. Свидетели Иеговы в России 19.4.2022 [↑](#footnote-ref-48)
49. USDOS 12.5.2021. [↑](#footnote-ref-49)
50. USDOS 12.5.2021; Forum18 9.7.2020. [↑](#footnote-ref-50)
51. USDOS 2.6.2022. [↑](#footnote-ref-51)
52. Landinfo 18.6.2021, s. 23. [↑](#footnote-ref-52)
53. USDOS 12.5.2021. [↑](#footnote-ref-53)
54. Свидетели Иеговы в России 15.11.2021; Forum18 28.1.2022. [↑](#footnote-ref-54)
55. Forum 18 11.4.2022; Forum 18 23.11.2021. [↑](#footnote-ref-55)
56. Свидетели Иеговы в России 9.6.2022a. [↑](#footnote-ref-56)
57. Forum18 28.1.2022; Свидетели Иеговы в России 20.1.2022; Свидетели Иеговы в России 9.6.2022b. [↑](#footnote-ref-57)
58. Forum18 31.5.2022. [↑](#footnote-ref-58)
59. Forum18 28.1.2022. [↑](#footnote-ref-59)
60. USDOS 2.6.2022. [↑](#footnote-ref-60)
61. Свидетели Иеговы в России 19.4.2022; USDOS 12.5.2021; USDOS 2.6.2022; Jehovah's Witnesses 25.5.2022; Свидетели Иеговы в России 1.6.2022a; SOVA 27.5.2022; SOVA 22.6.2022. [↑](#footnote-ref-61)
62. Свидетели Иеговы в России 1.6.2022b; Свидетели Иеговы в России 6.6.2022b; Свидетели Иеговы в России 15.11.2021; Свидетели Иеговы в России 20.1.2022; Forum18 28.1.2022; Свидетели Иеговы в России 9.6.2022a; Свидетели Иеговы в России 9.6.2022b; USDOS 2.6.2022. [↑](#footnote-ref-62)
63. Forum18 31.5.2022. [↑](#footnote-ref-63)
64. Forum18 31.5.2022. [↑](#footnote-ref-64)
65. Свидетели Иеговы в России 20.6.2022d. [↑](#footnote-ref-65)
66. Human Rights Watch 9.1.2020. [↑](#footnote-ref-66)
67. Maatietopalvelu 20.6.2022 ”Venäjä / Vaihtoehtoinen kansalaispalvelus”. [↑](#footnote-ref-67)
68. Forum18 5.5.2022. [↑](#footnote-ref-68)